CELEX: 32003R0935
Language: el
Date: 2003-05-29 00:00:00
Title: Κανονισμός (ΕΚ) αριθ. 935/2003 της Επιτροπής, της 28ης Μαΐου 2003, για το άνοιγμα διαγωνισμού για τον καθορισμό της επιστροφής κατά την εξαγωγή σίκαλης προς ορισμένες τρίτες χώρες

Avis juridique important

|

32003R0935

Κανονισμός (ΕΚ) αριθ. 935/2003 της Επιτροπής, της 28ης Μαΐου 2003, για το άνοιγμα διαγωνισμού για τον καθορισμό της επιστροφής κατά την εξαγωγή σίκαλης προς ορισμένες τρίτες χώρες  

Επίσημη Εφημερίδα αριθ. L 133 της 29/05/2003 σ. 0045 - 0047

Κανονισμός (ΕΚ) αριθ. 935/2003 της Επιτροπήςτης 28ης Μαΐου 2003για το άνοιγμα διαγωνισμού για τον καθορισμό της επιστροφής κατά την εξαγωγή σίκαλης προς ορισμένες τρίτες χώρεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1660/2000(2), και ιδίως το άρθρο 13 παράγραφος 11,Εκτιμώντας τα ακόλουθα:(1) Λαμβανομένης υπόψη της παρούσας κατάστασης στην αγορά των σιτηρών, κρίνεται σκόπιμο να ανοίξει για τη σίκαλη διαγωνισμός για καθορισμό της επιστροφής κατά την εξαγωγή που αναφέρεται στο άρθρο 4, του κανονισμού (ΕΚ) αριθ. 1501/95 της Επιτροπής, της 29ης Ιουνίου 1995, για τον καθορισμό ορισμένων λεπτομερών κανόνων βάσει του κανονισμού (ΕΟΚ) αριθ. 1766/92 του Συμβουλίου όσον αφορά τη χορήγηση επιστροφών κατά την εξαγωγή, καθώς και τα μέτρα που πρέπει να λαμβάνονται στην περίπτωση διαταραχής της αγοράς στο τομέα των σιτηρών(3), όπως τροποποιήθηκε τελευταία από τον κανονισμό (ΕΚ) αριθ. 1163/2002(4).(2) Οι λεπτομέρειες εφαρμογής της διαδικασίας διαγωνισμού θεσπίστηκαν για τον καθορισμό της επιστροφής από τον κανονισμό (ΕΚ) αριθ. 1501/95. Μεταξύ των υποχρεώσεων των συμμετεχόντων, περιλαμβάνεται και εκείνη της υποβολής αιτήσεως πιστοποιητικού εξαγωγής και η σύσταση εγγύησης. Πρέπει να τροποποιηθεί το ποσό της εγγύησης αυτής.(3) Πρέπει να προβλεφθεί ειδική διάρκεια ισχύος για τα πιστοποιητικά που εκδίδονται για το διαγωνισμό αυτό. Η διάρκεια ισχύος τους πρέπει να αντιστοιχεί στις ανάγκες της διεθνούς αγοράς για την περίοδο εμπορίας 2003/2004.(4) Για την εξασφάλιση ίσης μεταχείρισης των ενδιαφερομένων, είναι απαραίτητο να προβλεφθεί η ομοιόμορφη διάρκεια ισχύος των χορηγουμένων πιστοποιητικών.(5) Προκειμένου να αποφευχθούν οι επανεισαγωγές, οι εξαγωγές στο πλαίσιο του παρόντος διαγωνισμού πρέπει να περιορισθούν στις τρίτες χώρες εκτός της ευρωπαϊκής ηπείρου.(6) Η καλή διεξαγωγή του διαγωνισμού, ενόψει των εξαγωγών, επιβάλλει την πρόβλεψη μιας ελάχιστης ποσότητας, καθώς και της προθεσμίας και του τρόπου διαβιβάσεως των υποβληθεισών προσφορών στις αρμόδιες υπηρεσίες.(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Διενεργείται διαγωνισμός για καθορισμό της επιστροφής κατά την εξαγωγή, που προβλέπεται στο άρθρο 4, του κανονισμού (ΕΚ) αριθ. 1501/95.2. Ο διαγωνισμός αφορά τη σίκαλη που θα εξαχθεί προς όλες τις τρίτες χώρες, εκτός της Αλβανίας, της Αρμενίας, του Αζερμπαϊτζάν, της Λευκορωσίας, της Βοσνίας-Ερζεγοβίνης, της Βουλγαρίας, της Κύπρου, της Κροατίας, της Εσθονίας, της Γεωργίας, της Ουγγαρίας, των Νήσων Φερόε, της Μάλτας, της Ισλανδίας, του Καζακστάν, της Κιργιζίας, της Λετονίας, του Λιχτενστάιν, της Λιθουανίας, της Μολδαβίας, της Νορβηγίας, του Ουζμπεκιστάν, της Πολωνίας, της Τσεχικής Δημοκρατίας, της Ρουμανίας, της Ρωσίας, της Σερβίας και Μαυροβουνίου,, της Σλοβακίας, της Σλοβενίας, της Ελβετίας, του Τατζικιστάν, του Τουρκμενιστάν και της Ουκρανίας.3. Ο διαγωνισμός παραμένει ανοικτός μέχρι τις 27 Μαΐου 2004. Κατά τη διάρκειά του διενεργούνται εβδομαδιαίως διαγωνισμοί των οποίων οι ποσότητες και οι ημερομηνίες υποβολής προσφορών προσδιορίζονται στην προκήρυξη του διαγωνισμού.Κατά παρέκκλιση από το άρθρο 4 παράγραφος 4 του κανονισμού (ΕΚ) αριθ. 1501/95, η προθεσμία για την υποβολή προσφορών για τον πρώτο μερικό διαγωνισμό λήγει στις 5 Ιουνίου 2003.Άρθρο 2Η προσφορά ισχύει μόνον εάν αναφέρεται σε ποσότητα 1000 τόνων τουλάχιστον.Άρθρο 3Η εγγύηση που αναφέρεται στο άρθρο 5 παράγραφος 3 στοιχείο α) του κανονισμού (ΕΚ) αριθ. 1501/95 είναι 12 ευρώ ανά τόνο.Άρθρο 41. Κατά παρέκκλιση από τις διατάξεις του άρθρου 23 παράγραφος 1 του κανονισμού (ΕΟΚ) αριθ. 1291/2000 της Επιτροπής(5), τα πιστοποιητικά εξαγωγής που χορηγούνται σύμφωνα με το άρθρο 8 παράγραφος 1 του κανονισμού (ΕΚ) αριθ. 1501/95 θεωρούνται, για τον προσδιορισμό της διάρκειάς τους, ότι εξεδόθησαν την ημέρα καταθέσεως της προσφοράς.2. Τα πιστοποιητικά εξαγωγής που χορηγούνται στο πλαίσιο του παρόντος διαγωνισμού ισχύουν από την ημερομηνία εκδόσεώς τους κατά την έννοια της παραγράφου 1, μέχρι το τέλος του τέταρτου μήνα που ακολουθεί.Ωστόσο, τα πιστοποιητικά που εκδίδονται πριν από την 1η Ιουλίου 2003, μπορούν να χρησιμοποιηθούν μόνο από την ημερομηνία αυτή και μετά.Άρθρο 5Οι κατατιθέμενες προσφορές οφείλουν να διαβιβάζονται διά μέσου των κρατών μελών, στην Επιτροπή, το αργότερο μιάμιση ώρα μετά τη λήξη της προθεσμίας για την εβδομαδιαία κατάθεση των προσφορών, όπως αυτή προβλέπεται από την προκήρυξη του διαγωνισμού. Πρέπει να διαβιβάζονται σύμφωνα με το υπόδειγμα που εμφαίνεται στο παράρτημα.Σε περίπτωση απουσίας προσφορών, τα κράτη μέλη ενημερώνουν την Επιτροπή εντός της αυτής προθεσμίας που αναφέρεται στο προηγούμενο εδάφιο.Οι ώρες που ορίζονται για την κατάθεση των προσφορών είναι ώρες Βελγίου.Άρθρο 61. Με βάση τις ανακοινωθείσες προσφορές η Επιτροπή αποφασίζει, σύμφωνα με τη διαδικασία του άρθρου 23 παράγραφος 2 του κανονισμού (ΕΟΚ) αριθ. 1766/92:- είτε τον καθορισμό μιας μέγιστης επιστροφής κατά την εξαγωγή, λαμβάνοντας ιδίως υπόψη τα κριτήρια που προβλέπονται στο άρθρο 1 του κανονισμού (ΕΚ) αριθ. 1501/95, ή,- είτε τη μη συνέχιση του διαγωνισμού.2. Όταν έχει καθοριστεί μέγιστη επιστροφή κατά την εξαγωγή, ο διαγωνισμός κατακυρώνεται στον υποβάλλοντα ή στους υποβάλλοντες την προσφορά των οποίων το ύψος της προσφοράς είναι ίσο ή μικρότερο από τη μέγιστη επιστροφή.Άρθρο 7Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Μαΐου 2003.Για την ΕπιτροπήFranz FischlerΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 193 της 29.7.2000, σ. 1.(3) ΕΕ L 147 της 30.6.1995, σ. 7.(4) ΕΕ L 170 της 29.6.2002, σ. 46.(5) ΕΕ L 152 της 24.6.2000, σ. 1.ΠΑΡΑΡΤΗΜΑΕβδομαδιαίος διαγωνισμός για τον καθορισμό επιστροφής κατά την εξαγωγή σίκαλης προς ορισμένες τρίτες χώρες[Κανονισμός (ΕΚ) αριθ. 935/2003]&gt;PIC FILE= "L_2003133EL.004702.TIF"&gt;